Φοιτητές του Πανεπιστημίου Πατρών εναντίον της Πρυτάνεως - Αντιδρούν στο κλείσιμο της Εστίας (ΒΙΝΤΕΟ)

Πανεπιστήμιο Πατρών: Ένταση σημειώθηκε το μεσημέρι της Δευτέρας στην Πανεπιστημιούπολη της Πάτρας. Φοιτητές που μένουν στην Εστία «μπλοκάρουν» την έξοδο της Πρυτάνεως, του Πανεπιστημίου Πατρών Βενετσάνας Κυριαζοπούλου, από το γραφείο της.

Οι εστιακοί φοιτητές ζητούν να παραμείνει ανοικτή η Φοιτητική Εστία και να μην ισχύσει η απόφαση, καθώς, όπως αναφέρουν, φοβούνται για την υγεία των οικογενειών τους εάν αναγκαστούν να εγκαταλείψουν την Εστία και επιστρέψουν σπίτια τους.

Σε δηλώσεις της η Πρύτανης είπε:

«Φοιτητής μου χτύπησε το χέρι. Όλα αυτά που αναφέρουν και ζητάνε οι φοιτητές δεν είναι δική μου δουλειά. Το Πανεπιστήμιο έκλεισε, θα πρέπει να φύγουν».

Δείτε σχετικό βίντεο: